Z A P I S N I K

sa 5. sjednice Općinskog vijeća Općine Peteranec održane dana 31. siječnja 2018. godine u prostorijama Općinske vijećnice u Peterancu, Matije Gupca 13, s početkom u 19,00 sati.

Sjednica je sazvana sazivom: KLASA: 021-05/17-01/05

 URBROJ: 2137/12-18-1

 od 25. siječnja 2018.

PRISUTNI:

1. Mario Gaži, predsjednik Općinskog vijeća,

2. Mladen Blažek, član Općinskog vijeća,

3. Branko Balog, član Općinskog vijeća,

4. Brigita Benjak, članica Općinskog vijeća

5. Zlatko Blažek, član Općinskog vijeća.

6. Darinka Cmrk, članica Općinskog vijeća,

7. Branko Korošec, član Općinskog vijeća,

8. Damir Jakupec, član Općinskog vijeća,

9. Valentina Majdak, članica Općinskog vijeća,

10.Ankica Maltarić, članica Općinskog vijeća,

11. Sunčica Hrženjak, članica Općinskog vijeća,

OSTALI PRISUTNI:

1. Krešimir Matijašić, općinski načelnik,

2. Darko Palaš, zamjenik općinskog načelnika,

3. Andrea Senković, Pročelnica Jedinstvenog upravnog odjela Općine

 Peteranec,

NISU PRISUTNI:¸

1. Katarina Ugrenović, potpredsjednica Općinskog vijeća,

2. Siniša Rabar, član Općinskog vijeća

3. Đuro Zvonar, član Općinskog vijeća.

ZAPISNIČAR:

 Mirjana Balog, administrativni referent.

Predsjednik pozdravlja prisutne i utvrđuje da sjednici prisustvuje 11 članova Općinskog vijeća.

Predsjednik daje na usvajanje zapisnik sa prošle sjednice Općinskog vijeća. K. Matijašić pojašnjava točku 25. prošlog zapisnika koju treba promijeniti. Drugih primjedbi nema. Zapisnik sa izmjenom je usvojen sa 11 glasova ZA, 0 glasa PROTIV i 0 glasova SUZDRŽANIH.

Predsjednik čita sljedeći dnevni red i ima dvije nadopune:

1. Donošenje Statutarne Odluke o izmjenama i dopunama Statuta

Općine Peteranec,

1. Donošenje Odluke o načinu pružanja javne usluge prikupljanja

miješanog komunalnog otpada i biorazgradivog otpada na području Općine Peteranec,

1. Donošenje Odluke o financiranju političkih stranaka i članova

Općinskog vijeća izabranih s liste grupe birača zastupljenih u Općinskom vijeću Općine Peteranec iz Proračuna Općine Peteranec,

4. Donošenje Odluke o raspoređivanju redovitih godišnjih sredstava za rad političkih stranaka i članovima Općinskog vijeća izabranih s liste grupe birača zastupljenih u Općinskom vijeću Općine Peteranec u 2018. godini za razdoblje od 1. siječnja do 31. prosinca 2018. godine,

 5. Izvješće o radu Općinskog načelnika Općine Peteranec za razdoblje od 1. srpnja do 31. prosinca 2017. – donošenje zaključka po podnošenju Izvješća,

 6. Razmatranje prijedloga za dopunu cjenika dimnjačarskih usluga – donošenje Zaključka po razmatranju,

7. Razmatranje zamolbi i donošenje zaključaka po razmatranju:

 a) Emilija Zidar, Peteranec – zamolba za sufinanciranje vrtića,

 b) Božica Večenaj – zamolba za pomoć osiguranje pitke vode,

 c) Anica Francetić – zamolba za financijsku pomoć,

 d) Lucija Blažek – zamolba za financijsku pomoć,

 e) Stjepan Mandin – zamolba za otpis duga za komunalnu naknadu,

 f) Štefanija Brunec – zamolba za pomoć,

 g) Milan Udorović – zamolba za dozvolu gradnje kapelice na groblju u

 Peterancu,

 h) Mihaela Blažek – zamolba za sufinanciranje predškolskog programa

 u COOR Podravsko sunce,

 8. Pitanja i prijedlozi

Dopuna 7. točke su podtočke:

1. ŠUS Koprivničko-križevačke županije „Podravina“ – troškovi

prijevoza Ive Šola iz Peteranca, na treninge u Koprivnicu – donošenje Zaključka po promatranju,

j) OŠ Fran Koncelak Drnje – zamolba za sufinanciranje puta na međunarodno matematičko natjecanje – donošenje Zaključka po razmatranju.

Budući da više nema dopuna niti primjedbi na dnevni red predsjednik predlaže prihvaćanje istog te konstatira da je dnevni red jednoglasno prihvaćen sa 11 glasova ZA, 0 glasova PROTIV i 0 glasova SUZDRŽANIH.

Točka 1.

 Točku 1. pojašnjava A. Senković. Hrvatski sabor Republike Hrvatske je na sjednici održanoj 8. prosinca 2017. godine donio Zakon o izmjenama i dopunama Zakona o lokalnoj i područnoj (regionalnoj) samoupravi koji je objavljen u („Narodnim novinama“ broj 123/17), dana 12. prosinca 2017. godine. Zakon je stupio na snagu prvog dana od dana objave.

 Člankom 33. Zakona propisano je da su jedinice lokalne i područne (regionalne) samouprave dužne uskladiti svoje statute i druge opće akte s odredbama toga Zakona u roku od 60 dana od dana stupanja na snagu Zakona. Taj rok istječe 11. veljače 2018. godine.

 Radi ispunjenje obveze propisane člankom 33. Zakona, predlaže se donošenje Statutarne odluke o izmjenama i dopunama Statuta Općine Peteranec. Predsjednik daje prijedlog na glasovanje.

Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

**S T A T U T A R N U O D L U K U**

**o izmjenama i dopunama Statuta Općine Peteranec**

**(Statutarna Odluka prilaže se zapisniku i čini njegov sastavni dio)**

Točka 2.

 Općinsko vijeće Općine Peteranec na temelju članka 30. stavka 7. („Narodne novine“ broj 94/13. i 73/17), članka 4. Uredbe o gospodarenju komunalnim otpadom („Narodne novine“ broj 50/2017), ovlašteno je donijeti Odluku o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Općine Peteranec.

Cilj navedene odluke je uspostava javnog, kvalitetnog, postojanog i ekonomski učinkovitog sustava sakupljanja komunalnog otpada u Općini Peteranec, a prema načelima održivog razvoja, zaštite okoliša, gospodarenja otpadom i zaštite javnog interesa.

Smatramo da će se ovom Odlukom potaknuti korisnike javne usluge da smanje količinu miješanog komunalnog otpada te isto tako potaknuti odvojeno sakupljanje i recikliranje reciklabilnog otpada odnosno otpadne plastike, papira, stakla, metala, tekstila i drugog korisnog otpada. Predsjednik otvara raspravu u kojoj su sudjelovali B. Benjak, D. Jakupec, K. Matijašić, A. Maltarić, M. Blažek , Z. Blažek i M. Gaži. Nakon rasprave predsjednik daje prijedlog da se Odluka prihvati na glasovanje. Konstatira da je glasovano sa 10 glasova ZA, 0 glasova PROTIV i 1 glasom SUZDRŽANIM te je Općinsko vijeće Općine Peteranec donijelo

**O D L U K U**

**o načinu pružanja javnih usluga prikupljanja miješanog komunalnog otpada i biorazgradivog komunalnog otpada**

 **na području Općine Peteranec**

**(Odluka se prilaže zapisniku i čini njegov sastavni dio)**

Točka 3.

1. Senković pojašnjava kako kao i svake godine treba donijeti Odluku

o financiranju političkih stranaka te način dodjele sredstava i svotu koja će se platiti po svakom članu općinskog vijeća. Budući da nema primjedbi na prijedlog Odluke predsjednik daje prijedlog da se ista prihvati na glasovanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

**O D L U K U**

**o financiranju političkih stranaka i članova**

**Općinskog vijeća izabranih s liste grupe birača zastupljenih u Općinskom vijeću Općine Peteranec iz Proračuna Općine Peteranec**

**(Odluka se prilaže zapisniku i čini njegov sastavni dio)**

Točka 4.

Budući da je pojašnjenje dano u prijašnjoj točki predsjednik daje prijedlog prihvaćanja Odluke na glasovanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

**ODLUKU**

**o raspoređivanju redovitih godišnjih sredstava za rad političkim strankama i članovima Općinskog vijeća izabranim s liste grupe birača zastupljenim u Općinskom vijeću Općine Peteranec u 2018. godini**

**za razdoblje od 1. siječnja do 31. prosinca 2018. godine**

(**Odluka se prilaže zapisniku i čini njegov sastavni dio)**

Točka 5.

Općinski načelnik daje izvješće o svom radu za razdoblje od 1.7. do 31.12.2017. godine. Nakon kraće rasprave u kojoj sudjeluju K. Matijašić, B. Benjak, D. Jakupec i M. Blažek budući da nema primjedbi na izvješće već se traže dodatna pojašnjenja predsjednik daje prijedlog o prihvaćanju Izvješća na glasovanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

**Z A K LJ U Č A K**

**o usvajanju Izvješća o radu općinskog načelnika**

**Općine Peteranec za razdoblje od 1. srpnja do**

**31. prosinca 2017. godine**

**(Zaključak se prilaže zapisniku i čini njegov sastavni dio)**

Točka 6.

 Dimnjačarski obrt Trubelja uputio je prijedlog za dopunu cjenika dimnjačarskih usluga na području Općine Peteranec. Dopuna se radi uglavnom zbog novih trošila koja su u međuvremenu od potpisivanja ugovora o koncesiji izašla na tržište i koje ljudi ugrađuju radi grijanja. M. Blažek predlaže da se cjenik stavi na oglasnu ploču kako bi ljudi bili upoznati sa novim cijenama te da se isti stavi i na Internet stranicu Općine Peteranec. Budući da nema primjedbi na dopune cjenika predsjednik predlaže prihvaćanje istog te daje prijedlog na glasovanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

**CJENIK DIMNJAČARSKIH USLUGA ZA USTANOVE I PODUZEĆA**

**NA PODRUČJU OPĆINE PETERANEC**

**(Cjenik se prilaže zapisniku i čini njegov sastavni dio)**

Točka 7.

1. Emilija Zidar iz Peteranca uputila je zahtjev za sufinanciranje boravka

djeteta Noe Kovačića u vrtiću u Peterancu. Naime, ona je samohrana majka troje djece od čega je djevojčica bolesna i puno vremena provodi po bolnicama ili ide na preglede u Zagreb, Noa ide u vrtić, a najmlađe dijete ima nekoliko mjeseci. Razmatrana je njena zamolba, njene financijske prilike te je dan prijedlog da se sufinancira u cijelosti boravak djeteta u vrtiću u Peterancu, odnosno da općina financira i roditeljski dio – 450,00 kuna po djetetu. Predsjednik daje prijedlog na glasovanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

**Z A K L J U Č A K**

**o sufinanciranju boravaka djeteta Noe Kovačić iz Peteranca,**

**Tome Blažeka 32 u DV „Lastavica“ Peteranec**

**(Zaključak se prilaže zapisniku i čini njegov sastavni dio)**

1. Božica Večenaj uputila je zamolbu za osiguranje pitke vode odnosno kupnju

cijevi i pumpe za vodu. Budući da Božica živi sa nevjenčanim suprugom koji ima inozemnu mirovinu, čije prihode nije navela i s obzirom da smo već u nekoliko puta pomagali dotičnoj osobi predsjednik predlaže odbijanje zamolbe. Budući da nema drugih prijedloga predsjednik daje prijedlog o odbijanju zamolbe na glasovanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

**Z A K L J U Č A K**

**o odbijanju zamolbe Božice Večenaj iz Peteranca, kralja Tomislava 51**

**za pomoć u osiguranju pitke vode**

**(Zaključak se prilaže zapisniku i čini njegov sastavni dio)**

1. Francetić Anica prima do veljače ove godine pomoć u prehrambenim

proizvodima. S obzirom da kod podnošenja prošle zamolbe nije prikazala sva primanja koja ima prijedlog je da se zamolba odbije jer ima i osoba kojima je pomoć potrebnija. Drugih prijedloga nema. Predjsednik daje prijedlog o odbijanju zamolbe na glasovanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

**Z A K L J U Č A K**

**odbijanju zamolbe Francetić Anice iz Peteranca,**

**Frana Galovića 65 za novčanu pomoć**

**(Zaključak se prilaže zapisniku i čini njegov sastavni dio)**

1. Lucija Blažek iz Peteranca, Matije Gupca 67 uputila je zamolbu za

sufinanciranje njegog studijskog putovanja, odnosno obavljanja stručne prakse u Hrvatskom centru u Beču. Sufinancirao bi se boravak studentice, odnosno troškovi stanarine. Budući da se radi o izuzetno dobroj studentici prijedlog je da se sufinancira njen boravak u Beču sa svotom od 3.000,00 kuna. Predsjednik daje prijedlog na glasovanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

**Z A K L J U Č A K**

**o dodjeli novčane pomoći studentici Luciji Blažek iz Peteranca,**

**Matije Gupca 67 za odlazak na stručnu praksu u iznozemstvo**

**(Zaključak se prilaže zapisniku i čini njegov sastavni dio)**

1. Stjepan Mandin iz Sigeca uputio je zamolbu za oslobađanje od duga za

komunalnu naknadu i komunalni doprinos. K. Matijašić pojašnjava da se do sada nije oslobađalo nikoga od naplate dugovanja osim ako su baš bili u izuzetno lošoj financijskoj situaciji. Uvijek se nudi otplata na rate tako da si obveznici mogu riješiti dugovanje na što bezbolniji način. Prijedlog je da se odbije zamolba Stjepana Mandina o otplati duga te da mu se ponudi otplata na rate. Predsjednik daje prijedlog na glasovanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

**Z A K L J U Č A K**

**o odbijanju zamolbe Stjepana Mandina iz Sigeca, Braće Radić 7**

**za brisanje dugovanja za komunalni doprinos i komunalnu naknadu**

**(Zaključak se prilaže zapisniku i čini njegov sastavni dio)**

1. Štefanija Brunec uputila je zamolbu za financijsku pomoć ili pomoć u prehrambenim namirnicama. Otvara se rasprava kako sve više i više zamolbi za pomoć imamo od strane mještana. Činjenica je da gospođa ima djecu i da su djeca dužna brinuti o svojim roditeljima. B. Benjak smatra da bi se trebala donijeti odluka temeljem koje bi se utvrdilo da li osobe ispunjavaju uvjete za dobivanje pomoći, koliko imaju prihoda i sl. K. Matijašić smatra da je svaki slučaj različit, dok M. Gaži smatra da ionako poznajemo stanje naših mještana, tko kako živi. K. Matijašić kaže da gospođa ima dugovanja prema Općini Peteranec na što B. Korošec odgovara da se prije nije raspravljalo o pomoći ukoliko je netko imao dugovanja prema Općini. Prijedog je da se zamolba odbije. Predsjednik daje prijedog na glasovanje. Konstatira da je glasovano sa 10 glasova ZA, 1 glasom protiv i 1 glasom SUZDRŽANIM te je Općinsko vijeće Općine Peteranec donijelo

**Z A K L J U Č A K**

**o odbijanju zamolbe Štefanije Brunec iz Peteranca, Matije Gupca 99**

**za dodjelu novčane pomoći**

**(Ovaj Zaključak stupa na snagu danom donošenja)**

1. Milan Udorović iz Peteranca, Braće Radić 121 uputio je zamolbu za izgradnju kapelice iznad novosagrađene grobnice na mjesnom groblju u Peterancu. Budući da u Odluci o grobljima Općine Peteranec nema predviđenih ovakvih vrsta građevina prijedlog je da se zamolba odbije. Predsjednik daje prijedlog na glasovanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

**Z A K L J U Č A K**

**o odbijanju zamolbe Milana Udorović iz Peteranca, Braće Radića 121**

**za gradnju kapelice na postojećoj grobnici**

**na mjesnom groblju u Peterancu**

**(Zaključak se prilaže zapisniku i čini njegov sastavni dio)**

1. Mihaela Blažek iz Peteranca, Frana Galovića 72 uputila je zamolbu za sufinanciranje boravka djeteta u COOR „Podravsko sunce“ u Koprivnici. Budući da nema primjedbi na prijedlog da se zamolba prihvati predsjednik daje istu na glasovanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Petarnec donijelo

**Z A K L J U Č A K**

**o sufinanciranju boravka deteta Eme Blažek iz Peteranca, Frana Galovića 72 u COOR „Podravsko sunce“ u Koprivnici**

**(Zaključak se prilaže zapisniku i čini njegov sastavni dio)**

1. ŠUS Koprivničko-križevačke županje „Podravina“ uputio je zahtjev za sufinanciranje prijevoza Ive Šola iz Peteranca na treninge u Koprivnicu (Iva trenira kuglanje) u godišnjoj svoti od 1.700,00 kuna. Prijedlog je da se plati u cijelom iznosu. Predsjednik daje prijedlog na glasovanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

**Z A K L J U Č A K**

**o dodjeli novčane pomoći ŠUS Koprivničko-križevačke županije „Podravina“**

**(Zaključak se prilaže zapisniku i čini njegov sastavni dio)**

1. O.Š. Fran Koncelak Drnje uputila nam je zamolbu za sufinanciranje

putovanja u Krakow na europsko natjecanje EUROMATH dvoje učenika iz Peteranca i to Ive Betlehem i Filipa Baronića. Budući da smo već imali takav slučaj da se financirao put matematičarima u Rumunjsku prijedlog je da se i ovo dvoje učenika sufinancira sa po 2.500,00 kuna po učeniku. Sredstva za ovu namjenu će se doznačiti na IBAN škole u Drnju. Predsjednik daje ovakav prijedlog na glasovanje. Konstatira da je glasovano sa 11 glasova ZA, 0 glasova PROTIV i 0 glasova SUZDRŽANIH te je Općinsko vijeće Općine Peteranec donijelo

**Z A K L J U Č A K**

**o dodjeli novčane pomoći O.Š. Fran Koncelak Drnje za slanje učenika na međunarodno matematičko natjecanje EUROMATH**

**(Zaključak se prilaže zapisniku i čini njegov sastavni dio)**

Točka 8.

K. Matijašić pojašnjava da je donesena presuda u postupku sa obrtom GM Golubić iz Sigeca i presuda glasi u korist obrta. Općina Peteranec podnijela je žalbu na presudu pa se čeka daljnji potupak.

D. Palaš pojašnjava situaciju oko gradnje hidrocentrala na Dravi. Smatra da je to preozbiljna tema za samo jedan sastanak i to predstavnika općina. Prijedlog je bio da se svakom vijeću i široj javnosti napravi prezentacija pa da ljudi vide i izjasne se o stavu koji imaju prema gradnji. Smatra da je HEP dosta podcjenjivački krenuo u tu investiciju, naime njihov stav je da mještani ništa ne brinu, sve će biti u redu, obećavaju svašta itd. Centrala bi bila u Općini Drnje, a strojarnica u Općini Hlebine – naselju Gabajeva Greda, obuhvatila bi 6 općina, a za njih je predviđena svota novca od 4.000.000,00 kuna. Traže da općine izrade izmjene i dopune svojih prostornih planova i sl. Energija nam svima treba no to je prestručno bilo objašnjeno i previše se brza sa cijelom investicijom. K. Matijašić napominje problem pada podzemnih voda. D. Jakupec smatra da nam uopće ne treba hidrocentrala, mogli bi raditi vjetrocentrale isto bi imali električnu energiju, a manje bi se oštetio okoliš.

B. Benjak upozorava na činjenicu da općinski načelnik ne može biti osoba za informiranje te prilaže odgovor Ministarstva uprave na njen upit. Promjena će se izvršiti na način da se odredi netko drugi kao službenik za informiranje.

M. Blažek upozorava na prisutnost lisica u naselju Peteranec.

A. Maltarić upozorava da ovce od Martina Oršoša opet hodaju po cijeloj ulici i vrtovima i rade štetu.

D. Jakupec traži da se pošalje dopis KC Vodama da saniraju štetu nastalu izvođenjem kanalizacijskih priključaka (da se saniraju odvodni kanali, gdje je zemlja sjela i sl.).

B. Balog ima primjedbu na uređenje okoliša u Sigecu kod kućnih brojeva 23 i 21, naime vrtovi su zarašteni i nitko ne vodi brigu o njima, a njegov sin je kupio susjednu kuću i želi da susjedi to očiste.

M. Blažek smatra da bi trebalo staviti plakate da se prazne kuće kuće očiste, a za ruševne izdati naloge za rušenje.

D. Cmrk pita čije je zemljište u Matije Gupca ulici preko autoservisa jer sve grmlje ide na cestu. Ispitati će se i poslati opomena vlasnicima da očiste put.

M. Blažek postavlja pitanje uvođenja vodovodnih i kanalizacijskih priključaka, naime dosta je kuća nelegaliziranih pa ti vlasnici ne mogu dobiti priključke već eventualno privremene ili moraju legalizirati kuće. K. Matijašić slaže se da su u KC Vodama dosta nefleksibilni po tom pitanju.

B. Korošec pita za sređivanje interijera doma u Sigecu, naime trebalo bi promijeniti zavjese, trebalo bi kupiti nešto od stolica i stolova, a S. Hrženjak napominje da je i lamperija jako loša, trebalo bi nešto drugo izmisliti. B. Korošec isto tako predlaže da se na zgradi tzv. stare veterinarske promijeni stolarija, odnosno da se postave PVC prozori budući da je Udruga Sigečko srce koja koristi prosoriju promijenila vrata.

Budući da nema više pitanja predsjednik završava sjednicu.

Dovršeno u 20,30 sati.

Zapisničar: Predsjednik:

Mirjana Balog Mario Gaži